Creu eich Cynllun Gweithredu ar Fioamrywiaeth eich hun

Mae’n bwysig gwybod pa gynefinoedd a bywyd gwyllt sydd yna ar dir eich ysgol, ond mae’r un mor bwysig gwybod beth sydd ar goll a sut i helpu. Mae’r gweithgaredd hwn yn ymwneud â chreu cynllun gweithredu i gynyddu’r bioamrywiaeth a’r cartrefi i fyd natur sydd ar safle eich ysgol. Mae’n ffordd wych o ddefnyddio gwybodaeth, defnyddio sgiliau ymchwilio, rhoi gwyddoniaeth ar waith, a bod â pherchnogaeth dros brosiect a fydd yn gwneud gwahaniaeth gwirioneddol i’r bywyd gwyllt sy’n byw ar dir yr ysgol.

**A ydych chi’n gwneud y gweithgaredd hwn fel rhan o’ch** [**Her Wyllt**](https://ww2.rspb.org.uk/profile/wild-challenge/)**? Edrychwch lle ydych chi arni ac anelwch am yr aur!**

Mae’r gweithgaredd hwn yn cefnogi’r pynciau canlynol: **Gwyddoniaeth, Daearyddiaeth, Dinasyddiaeth.**

**Cam 1**

**Beth mae arnaf ei angen?**

* Map o dir yr ysgol
* Fe allai canlyniadau’r arolygon eraill a wnaethoch fel rhan o’ch Her Wyllt helpu i fwydo’r cynllun gweithredu fel canlyniadau Saffari’r Bwystfilod Bach, Archwiliwr Cynefin a/neu Bioblitz
* [Ein dalennau gweithgareddau cam wrth gam](https://www.rspb.org.uk/fun-and-learning/for-teachers/lesson-plans-and-supporting-resources/homes-for-nature/) sy’n rhoi syniadau am gartrefi syml ond effeithiol i fyd natur
* [Cardiau Sgorio Byd Natur - Dwyieithog Saesneg/Cymraeg](https://www.rspb.org.uk/globalassets/downloads/kids--schools/teaching-resources/score-cards-bilingual-and-english.pdf)
* [Chwiliwch - Canllawiau adnabod planhigion a thrychfilod (Saesneg a dwyieithog)](https://www.rspb.org.uk/globalassets/downloads/documents/kids-and-schools/spot-it-bilingual.pdf)

**Cam 2**

**Beth mae angen imi ei wneud?**

* Cynllunio a gwneud ymchwiliad i’r bioamrywiaeth ar dir yr ysgol. Pa gartrefi sydd gennych chi eisoes ar gyfer byd natur? Bydd yr hyn wnaethoch ei ganfod o’r gweithgareddau eraill, fel  [archwilwyr cynefin](https://www.rspb.org.uk/fun-and-learning/for-teachers/schools-wild-challenge/activities/habitat-explorers/) a [bioblitz](https://www.rspb.org.uk/fun-and-learning/for-teachers/schools-wild-challenge/activities/bioblitz/) yn helpu.
* Defnyddiwch y Cardiau Sgorio Byd Natur i’ch helpu i asesu eich canfyddiadau. Ffordd wych o ddod â gwyddoniaeth yn fyw!
* Meddyliwch sut allech chi gynyddu’r bioamrywiaeth drwy ddefnyddio eich gwybodaeth am gynefinoedd. Beth sydd ar goll ar dir eich ysgol o ran cartrefi i fyd natur?
* Meddyliwch beth allech chi ei wneud i wneud mwy o gartrefi i fyd natur. Ysgrifennwch gynllun o’r hyn rydych chi’n mynd i’w wneud, sut ydych chi am ei wneud e ac erbyn pryd – Cynllun Gweithredu ar Fioamrywiaeth.
* Fe allech roi’r cynllun ar waith yna ymchwilio eto yn ddiweddarach. Defnyddiwch y Cardiau Sgorio Byd Natur i weld a yw eich sgôr Bioamrywiaeth wedi cynyddu.
* Cofiwch ddweud wrthym pan fyddwch wedi cwblhau eich Cynllun Gweithredu ar Fioamrywiaeth! Pan farciwch eich bod wedi cwblhau’r gweithgaredd, gofynnir ichi lanlwytho copi o’ch cynllun i helpu i ennill eich gwobr.

**Cam 3**

**Cwblhau’r gweithgaredd**

Defnyddiwch y botwm 'Mark as complete' ar frig y dudalen hon i ddweud wrthym eich bod wedi cwblhau eich gweithgaredd. Bydd angen ichi ddangos inni beth a wnaethoch drwy lanlwytho copi o’ch cynllun

**Cam 4**

**Gwneud iddyn nhw feddwl**

**Dyma rai awgrymiadau i helpu â’r dysgu:**

* Meddyliwch sut gall disgyblion gynllunio, monitro a gwerthuso gydol y gweithgaredd hwn.
* Pa gynefinoedd sydd â’r sgôr uchaf? Pam hynny?
* Pa gynefinoedd sydd fwyaf gwerthfawr yn eich ysgol?
* Pa gynefinoedd allech chi eu cyflwyno i’ch ysgol i gynyddu eich sgôr?

**Wedi cwblhau gweithgaredd? Rhannwch eich llun gan ddefnyddio #herwyllt**